มีอาการคอเคล็ดด้านซ้าย แล้วก็เจ็บแปลบๆที่หลังตรงอกด้านซ้าย พอเวลาดื่มน้ำก็จะมีอาการเจ็บแปลบๆ ตรงช่วงหลังอกซ้าย มีโอกาสจะเป็นโรคอะไรไหมครับ
สวัสดีค่ะ อาการคอเคล็ดด้านซ้ายและอาการเจ็บบริเวณหลังด้านซ้าย น่าจะเกิดจากการบาดเจ็บของกล้ามเนื้อ เช่น จากการนอนผิดท่า ออกกำลังกายหรือเล่นกีฬามากไปหรือผิดท่า การทำงานหนัก เช่น แบกของ เป็นต้น หรือจากการถูกแรงกระแทกโดยตรง ซึ่งอาการเจ็บ ปวด มักจะสัมพันธ์กับท่าทาง คือมีอาการเจ็บในบางท่าทาง หรือเจ็บมากขึ้นเมื่อมีการเคลื่อนไหวตัว ซึ่งการดื่มน้ำหรือทานอาหาร ก็จะทำให้กล้ามเนื้อมมีการเคลื่อนไหว จึงอาจทำให้เจ็บขึ้นได้นอกจากนี้แล้ว ที่พบได้น้อย อาจเกิดจาก- กระดูกคอทับเส้นประสาท แต่อาการปวดจะเริ่มตั้งแต่จากคอและบ่า ร้าวไปถึงไหล่ แต่ไม่น่าลงมาถึงบริเวณฆลัง อาการปวดจะเป็นแบบเสียวแปล๊บๆ ไม่มีจุดกดเจ็บชัดเจน อาจมีอาการชาและแขนอ่อนแรงได้- มีก้อนเนื้องอกบรืเวณคอแล้วไปกดทับเส้นประสาท แต่ก็ไม่น่าปวดมาถึงหลังเช่นกัน- กรดไหลย้อน แต่มักจะมีอาการแสบร้อนกลางอก แน่นหน้าอก มากกว่าปวดบริเวณหลัง และมักมีจุกแน่นลิ้นปี่ มีรสเปรี้ยวหรือขมในคอ ระคายคอ เป็นต้นในเบื้องต้น ควรงดการออกกำลังกายและเล่นกีฬาต่างๆ งดการทำงานใช้แรงหนักต่างๆ ใช้การประคบร้อนบริเวณที่ปวด หากปวดมาก อาจทานยาคลายกล้ามเนื้อ แต่ยังไม่แนะนำให้ทานยาแก้ปวดอื่นๆ เพราะอาจระคายเคืองกระเพาะอาหารได้ เป็นต้น แต่หากอาการไม่ดีขึ้น ก็ควรไปพบแพทย์เพื่อตรวจรักษาค่ะ